นิกเกอิปิดพุ่ง 149.36 จุด หลังเยนอ่อนหนุนหุ้นส่งออก
ดัชนีนิกเกอิตลาดหุ้นโตเกียวปิดพุ่งขึ้นในวันนี้ โดยนิกเกอิทะยานขึ้นแตะระดับสูงสุดในรอบ 15 ปีในระหว่างวัน และทำสถิติปิดบวกติดต่อกัน 7 วันทำการเป็นครั้งแรกในรอบ 6 เดือน เนื่องจากการอ่อนค่าของเงินเยนเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกดีดตัวขึ้น
25 พ.ค. 2558

สำนักข่าวอินโฟเควสท์ รายงานดัชนีนิกเกอิตลาดหุ้นโตเกียวปิดพุ่งขึ้นในวันนี้ โดยนิกเกอิทะยานขึ้นแตะระดับสูงสุดในรอบ 15 ปีในระหว่างวัน และทำสถิติปิดบวกติดต่อกัน 7 วันทำการเป็นครั้งแรกในรอบ 6 เดือน เนื่องจากการอ่อนค่าของเงินเยนเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกดีดตัวขึ้น
โดยสำนักข่าวเกียวโดรายงานว่า ดัชนีนิกเกอิพุ่งขึ้น 149.36 จุด หรือ 0.74% ปิดที่ 20,413.77 จุด หลังจากทะยานขึ้นแตะระดับ 20,417.77 จุดในระหว่างวัน ซึ่งเป็นระดับสูงสุดนับตั้งแต่เดือนเม.ย.2543